el el el el el el el el el el el el el el el el el el el ja el el el el el el el el el en el el el el el el el el el el el el el en el el el el el el el el en el el el el el el el el es hi el el el el el en el el el el el el fr en fr it en en fr en fr en de sl en cs fr cs fr en en en fr es fr en de sl el hbs_lat en en en en en zh en ru fr en fr en ru el ja en en en fr fr es en en en ja en zh ca el sv da en hbs_lat pa en en ko uk nl en tr ca el en pt de it sv it fr it fr it en en ja it fr it en it sv it de en sv it de it el fr fr fr sv sv en fr en fr en fr en fr sv fr de fr el fr de fr it fr fr fr fr de fr nl de ru el en el hbs_lat fr en fr el el el en en el el el el el el el el el el el el el el
Η Ισμαηλία (αραβικά : الإسماعيلية) είναι πόλη στη βόρειοανατολική Αίγυπτο, γνωστή στην Αίγυπτο ως "η πόλη της ομορφιάς και της Γοητείας". Η Ισμαηλία βρίσκεται στη δυτική όχθη της Διώρυγας του Σουέζ, είναι η πρωτεύουσα του Κυβερνείου Ισμαηλία. Η πόλη έχει πληθυσμό (συμπεριλαμβανομένων και των γύρω αγροτικών περιοχών) περίπου 750.000 κατοίκων[2]. Βρίσκεται περίπου στα μισά μεταξύ Πορτ Σάιντ στο βορρά και του Σουέζ προς το νότο κι απέχει 120 χλμ από το Κάιρο[2][3]. Η Διώρυγα διευρύνεται σε εκείνο το σημείο για να συμπεριλάβει τη Λίμνη Τιμσάχ μία από τις λίμνες που συνδέονται με τη διώρυγα[4].
δεδομένα (π • σ • ε )
Η Ισμαηλία ιδρύθηκε το 1863[4] κατά τη διάρκεια της κατασκευής της διώρυγας του Σουέζ από τον Χεβίδη Ισμαήλ από τον οποίο η πόλη πήρε το όνομά του[2]. Η πόλη αρχικά ιδρύθηκε για να εγκατασταθούν οι εργάτες που δούλευαν στη κατασκευή της διώρυγας[2], ήταν ένα μικρό χωριό που αρχικά ονομαζόταν από την λίμνη "Τιμσάχ"[3]. Μετά τη μάχη του Καφρ ελ Νταουάρ το 1882 οι Βρετανοί δημιούργησαν εκεί μία στρατιωτική βάση.
Η έδρα της αρχής της διώρυγας του Σουέζ βρίσκεται στην Ισμαηλία στην όχθη της λίμνης Τιμσάχ[4]. Έχει ακόμα ένα μεγάλο αριθμό κτιρίων που χρονολογούνται από την βρετανική και γαλλική συμμετοχή στην κατασκευή της διώρυγας και τον 19ο αιώνα[4]. Τα περισσότερα από αυτά τα κτίρια εξακολουθούν να χρησιμοποιούνται από τους υπαλλήλους της διώρυγας του Σουέζ και αξιωματούχους.
Κατά τη διάρκεια του Α΄ Παγκοσμίου πολέμου οι Βρετανοί είχαν αεροπορική βάση εκεί και η Μάχη των Ρομά έλαβε χώρα γύρω από το ξενοδοχείο. Το 1973 η Μάχη της Ισμαηλία έλαβε χώρα στην πόλη[5].
Η Μουσουλμανική Αδελφότητα ιδρύθηκε στην Ισμαηλία από τον Χασάν αλ Μπάνα τον Μάρτιο του 1928. Μία υπόγεια παραστρατιωτική πτέρυγα ιδρύθηκε τη δεκαετία του 1940 κυρίως για την καταπολέμηση των βρετανικών δυνάμεων κατοχής. Στις αρχές της δεκαετίας του 1950 η Ισμαηλία φιλοξένησε το Βρετανικό στρατιωτικό αρχηγείο και την πολιτική διοίκηση της ζώνης της Διώρυγας. Οι Βρετανοί κατέστειλαν εξέγερση από την αιγυπτιακή αστυνομία εκεί στις 25 Ιανουαρίου 1952 ήταν ένα βασικό γεγονός που οδηγεί στην ανατροπή του βασιλιά Φαρούκ το ίδιος έτος και την αιγυπτιακή επανάσταση που ακολούθησε[4]. Οι Βρετανικές δυνάμεις αποχώρησαν από την Ισμαηλία το 1954.
Η Ισμαηλία έχει σημαντική Ελληνική παροικία με σχολεία και ναούς[6]. Ο Λεσέψ είχε δωρίσει οικόπεδα στο ελληνικό κράτος όπου όταν τελείωσε η κατασκευή της διώρυγας χτίστηκαν εκεί σχολεία και άλλα κτίρια της παροικίας[7]. Την εποχή αυτή η παροικία αριθμούσε 3000 περίπου έλληνες που δούλεψαν αργότερα και στην εταιρία της διώρυγας ή σαν πλοηγοί στο κανάλι, αναφέρονται τουλάχιστον 1000 πλοηγοί[7]. Το 1956 η παροικία πήρε απόφαση και στήριξε την απόφαση της Αιγυπτιακής κυβέρνησης για εθνικοποίηση της διώρυγας και παρόλο τη φυγή των ξένων της πόλης αυτοί παρέμειναν[7]. Αργότερα οι έλληνες σταδιακά έφευγαν, σημαντικό ρόλο έπαιξαν οι πόλεμοι με το Ισραήλ και το κλείσιμο της διώρυγας για πολλά χρόνια[7].
ο Σιδηροδρομικός σταθμός της πόλης
Η Ισμαηλία διαθέτει πανεπιστήμιο από το 1973[4] και μουσείο με σημαντικά ευρήματα από τη γύρω περιοχή[3]. Φιλοξενεί δύο σημαντικά φεστιβάλ κάθε χρόνο. Το πρώτο είναι το διεθνές φεστιβάλ κινηματογράφου για ντοκιμαντέρ και ταινίες που πραγματοποιήθηκαν έως τον Ιούνιο[8]. Τον Ιούνιο του 2014 διοργανώθηκε το 17ο κατά σειρά φεστιβάλ. Το δεύτερο είναι το διεθνές φεστιβάλ τεχνών και λαογραφίας Ισμαηλίας, που πραγματοποιήθηκε τον Σεπτέμβριο. Σε αυτό το φεστιβάλ φολκλορικά συγκροτήματα από όλο τον κόσμο συναντιούνται στην Ισμαηλία, όπου εκτελούν χορούς που αντιπροσωπεύουν τον πολιτισμό των χωρών τους[9].
Η Ισμαηλία έχει τον 3ο πιο επιτυχημένο σύλλογο στην Αίγυπτο στον τομέα του ποδοσφαίρου, το Σπόρτιγκ Κλάμπ Ισμαηλίας. Η απόδοση του συλλόγου θεωρείται μείζον πολιτικό ζήτημα και μπορεί να υπαγορεύσει τη διάθεση της πόλης. Η ομάδα έχει κερδίσει το πρωτάθλημα Αιγύπτου τρεις φορές (1967, 1991, 2002), το αιγυπτιακό Κύπελλο δύο φορές (1997, 2000), και το Κύπελλο πρωταθλητριών της Αφρικής μία φορά (1969).
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH). Η πιο καυτή θερμοκρασία που καταγράφηκε ήταν 47 °C (117 °F) στις 14 Ιούνη του 1944, ενώ η πιο κρύα θερμοκρασία που καταγράφηκε ήταν -2 °C (28 °F) στις 9 Φλεβάρη του 1991[10].
Κλιματικά δεδομένα για τη Ισμαηλία
Υψηλότερη Μέγιστη °C (°F)
Μέση Μέγιστη °C (°F)
Μέση Μηνιαία °C (°F)
Μέση Ελάχιστη °C (°F)
Χαμηλότερη Ελάχιστη °C (°F)
Πηγή #1: Climate Charts[11]
Πηγή #2: Voodoo Skies for record temperatures[10]
↑ 1,0 1,1 www .geonames .org /361055.
↑ 2,0 2,1 2,2 2,3 City of Ismailia
↑ 3,0 3,1 3,2 City of Ismailia in Egypt - Tour Egypt
↑ 4,0 4,1 4,2 4,3 4,4 4,5 britannica
↑ «Ismailia». Αρχειοθετήθηκε από το πρωτότυπο στις 18 Οκτωβρίου 2014. Ανακτήθηκε στις 20 Ιανουαρίου 2015.
↑ Ο Αιγυπτιώτης Ελληνισμός εόρτασε τον Άγιο Μηνά της Ισμαηλίας
↑ 7,0 7,1 7,2 7,3 Η δημιουργία της διώρυγας του Σουέζ
↑ Ismailia Film Festival
↑ Egypt State Information Service
↑ 10,0 10,1 «Ismailia, Egypt». Voodoo Skies. Ανακτήθηκε στις 5 Ιουλίου 2013.
↑ «Ismailia, Egypt: Climate, Global Warming, and Daylight Charts and Data». Climate Charts. Αρχειοθετήθηκε από το πρωτότυπο στις 25 Φεβρουαρίου 2016. Ανακτήθηκε στις 5 Ιουλίου 2013.